
ЗАПИСНИК
22. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ  И ЕНЕРГЕТИКУ, ОДРЖАНЕ 17. ЈУНА 2026. ГОДИНЕ
		
	Седница је почела у 9,00 часова.
	Седницом је председавао др Душан Бајатовић, председник Одбора.
		Поред председавајућег, седници су присуствовали: Никола Радосављевић, Миљана Милојевић,  Тијана Давидовац, проф. др Слободан Цвејић и Горан Николић,   чланови Одбора.
	Седници су присуствовали заменици одсутних чланова Одбора: Снежана Јовановић (заменик члана Одбора Иване Стаматовић), Драгана Арсић (заменик члана Одбора Ане Белоица Мартаћ) и  Мирослав Кондић (заменик члана Одбора Мирослава Кондића).
		Седници нису присуствовали чланови Одбора: Војислав Вујић, Драган Станојевић, Далибор Јекић, Жељко Веселиновић, Душан Никезић, Урош Ђокић, доц. др Биљана Ђорђевић и Зоран Сандић,  нити  њихови заменици. 
	            Седници је, на позив председника, присуствовао Драган Угрчић, помоћник министра привреде. 
[bookmark: _GoBack]	На предлог председника, Одбор је једногласно  (9 "за") утврдио следећи
Д н е в н и   р е д
1. Разматрање Предлога закона о потврђивању Женевског акта Лисабонског аранжмана о именима порекла и географским ознакама, који је поднела Влада (број 011-1527/26 од 17. априла 2026. године).

Пре преласка на рад према утврђеном дневном реду, Одбор је једногласно (9 „за“)  усвојио Записник  20. седнице Одбора.

Прва тачка:  РАЗМАТРАЊЕ ПРЕДЛОГА ЗАКОНА О ПОТВРЂИВАЊУ ЖЕНЕВСКОГ АКТА ЛИСАБОНСКОГ АРАНЖМАНА О ИМЕНИМА ПОРЕКЛА И ГЕОГРАФСКИМ ОЗНАКАМА
	У уводним напоменама, Драган Угрчић, помоћник министра привреде, истакао је да се овим законом прописује регистрација ознака географског порекла на међународном нивоу. Основни циљ је пружање могућности домаћим корисницима да након регистрације имена порекла или географске ознаке у нашој земљи затраже заштиту и на међународном нивоу. То ће снизити и извозне трошкове ове врсте које имају домаћи произвођачи, а  иста права ће имати и страни произвођачи у нашој земљи.
	Одбор је једногласно (9 „за“)  усвојио Предлог закона и поднео извештај Народној скупштини:

	НАРОДНА СКУПШТИНА
		Одбор за привреду, регионални развој, трговину, туризам и енергетику, на 22. седници одржаној 17. јунa 2026. године, размотрио је ПРЕДЛОГ ЗАКОНА О ПОТВРЂИВАЊУ ЖЕНЕВСКОГ АКТА ЛИСАБОНСКОГ АРАНЖМАНА О ИМЕНИМА ПОРЕКЛА И ГЕОГРАФСКИМ ОЗНАКАМА, који је поднела Влада.
		На основу члана 156. став 3. Пословника Народне скупштине, Одбор за привреду, регионални развој, трговину, туризам и енергетику подноси 
И З В Е Ш Т А Ј
		Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Женевског акта Лисабонског аранжмана о именима порекла и географским ознакама.		За известиоца Одбора на седници Народне скупштине одређен је                      др Душан Бајатовић, председник Одбора.
	ПРЕДСЕДНИК 

	др Душан Бајатовић“
Седница је закључена у 9 часова и 6 минута.
	Седница је преношена у live stream-у и тонски снимана, а видео запис се налази на интернет страници Народне скупштине. 

